**УТВЪРЖДАВАМ: / п /**

**Административен ръководител –**

**Председател на ОС – Силистра**

**/Пламен Неделчев/**

**СТРАТЕГИЯ**

**ЗА УПРАВЛЕНИЕ НА РИСКА НА ОКРЪЖЕН СЪД - СИЛИСТРА**

**2023 г. – 2025 г.**

1. **Същност, цели и обхват**

Стратегията за управление на риска в Окръжен съд - Силистра има за цел да подпомогне ръководството и служителите на Окръжен съд – Силистра в процеса по управлението на риска в организацията.

Управлението на риска е структуриран, последователен и непрекъснат процес, интегриран в дейността на Окръжен съд - Силистра, при който се идентифицират, оценяват, вземат решения за реакция и се докладват възможни събития, които биха повлияли негативно върху постигането на целите в съда.

Прилагането на Стратегията ще осигури постигането на следните резултати:

• Усъвършенстване на управленския процес в Окръжен съд – Силистра;

• Идентифициране на рисковете, които могат да засегнат законосъобразното, ефективното, ефикасното и икономичното протичане на дейностите и постигането на целите и приоритетите на Окръжен съд - Силистра;

• Повишено съзнание за управление на риска и фокусиране върху ключовите рискови области;

• Прилагане на адекватни и ефективни контролни механизми;

• Идентифициране на ролите и отговорностите на участниците в процеса по управление на риска;

Тя е насочена към създаване на ефективна организация на процеса по управление на рисковете.

С нея се определя методологията, която следва да се прилага, въвежда се системата за докладване, документиране на състоянието на оценените рискове, предприетите мерки за ограничаване или елиминирането на рисковете на приемливо ниво.

Стратегията за управлението на риска обхваща:

- Дефиниции;

- Роли и отговорности;

- Технология за управление на риска (стъпки).

**2. Дефиниции**

**Управление на риска**

Дефиниция за управлението на риска се съдържа в чл. 12, ал. 2 на Закона за финансовото управление и контрол в публичния сектор: „Управлението на риска включва идентифициране, оценяване и контролиране на потенциални събития или ситуации, които могат да повлияят негативно върху постигане целите на организацията, и е предназначено да даде разумна увереност, че целите ще бъдат постигнати.”, като се доразвива в Методическите насоки по елементите на финансовото управление и контрол: „Управлението на риска включва идентифициране, оценяване и контролиране на потенциални събития или ситуации, които могат да повлияят негативно върху постигане целите на организацията, и е предназначено да даде разумна увереност, че целите ще бъдат постигнати”.

Управлението на риска в Окръжен съд - Силистра е динамичен процес, който следва да осигурява добро разбиране на потенциалните заплахи, действия или събития, които могат положително или отрицателно да повлияят на способността на администрацията да постигне своите цели, както и навременното им идентифициране, предприемане на подходящи действия за управление, наблюдение и докладване.

**Риск** - дефиницията за Риск се съдържа в § 1, т. 5 на Допълнителните разпоредби на Закона за финансово управление и контрол в публичния сектор: „Риск“ е събитие, което ще повлияе върху постигане на целите на организацията. Рискът се измерва с неговия ефект и с вероятността от настъпването му.

**Вероятност** - представлява възможността дадено събитие да се случи;

**Ефект (влияние)** - представлява описание и оценка последствията/ въздействието от настъпило събитие. Ефектът може да бъде както отрицателен, така и положителен;

**Оценка на риска** - процес, състоящ се от определяне на степен на вероятност от сбъдването на идентифицирания риск и определяне на степен на влияние (ефект) върху целите на организацията при неговото настъпване;

**Риск-апетит** - нивото на риска, което организацията е склонна да приеме при изпълнение на своята мисия, без да бъде застрашено постигането на целите.

**3. Отговорности в процеса по управление на риска**

Управлението на риска е интегриран процес в дейността на Окръжен съд - Силистра, в който вземат участие ръководството, всички съдии и съдебни служители.

Съгласно чл. 3 ал. 1 и 2 от ЗФУКПС: „(1) Ръководителите на публичните организации отговарят за осъществяване на финансовото управление и контрол във всички ръководени от тях структури, програми, дейности и процеси при спазване на принципите за законосъобразност, добро финансово управление и прозрачност. (2) Ръководителите на всяко ниво в публичните организации отговарят и се отчитат пред горестоящия ръководител за своята дейност по отношение на финансовото управление и контрол в структурите и звената, които ръководят.”

**Административният ръководител на Окръжен съд - Силистра:**

**Носи отговорност** за управлението на риска по смисъла на чл. 2, чл. 7, ал. 1, т. 2 и ал. 2, чл. 10, ал. 1, т. 2 и чл. 12 от ЗФУКПС. В тази си дейност той се подпомага от всички съдии и служители, от Екипа по управление на СФУК и при необходимост от експертна група определена със Заповед.

Председателят на Съда отговаря за определяне на мисията, визията и стратегическите цели на организацията. Те трябва да създадат условия за формулиране на ясни, конкретни и измерими цели, осигурени с конкретни по размер и източник ресурси, в съответствие със съществуващите нормативни изисквания и добри практики. Предвид значението на правилното целеполагане за ефективността на Системите за Финансово управление и контрол в този документ се използва понятието Система за Вътрешен контрол (СВК) и в частност - на управлението на риска (описано подробно в Методическите насоки по елементите на финансовото управление и контрол), тези отговорности на Председателя на Съда са ключови за реалното функциониране на управлението на риска.

Председателят утвърждава Стратегия за управление на риска, която се актуализира периодично (на всеки три години), както и при настъпване на съществени промени в рисковата среда.

Председателят на Съда определя Риск-мениджмънт, както и разпределя отговорностите по управление на риска в средното ниво на ръководството на организацията и служителите.

Отговорност на Председателя на Съда е да одобри риск апетита на организацията, да одобри и да осигури прилагането на реакциите на риска, определени в резултат от управлението на риска, за да се намали влиянието и вероятността от настъпването на тези рискове (реакция на риска) до приемливо ниво (т.е. остатъчния риск).

Отговорност на Председателя на Съда е да осигури предприемане на коригиращи действия на база на информацията от мониторинга на риска.

**Заместник-председателите на Окръжен съд - Силистра:**

**Носят отговорност** за управлението на риска, в рамките на правомощията си като при необходимост докладват за възникнали случаи на критични рискове.

**Звено, отговорно за управлението на риска (риск-мениджмънт)**

Административният ръководител определя Риск-мениджмънт (Звено за управление на риска). За да разполага с нужната позиция за изпълнение на функциите си, Звеното за управление на риска следва да познава добре структурата и дейността на организацията, нейните стратегически и годишни цели, както и да има познания за същността на процеса по управление на риска.

Риск-мениджмънтът има отговорности по:

1. Създаване на организация за разработване на Стратегията за управление на риска, съответно нейната актуализация;

2. Координиране, организиране и информационно обезпечаване на дейностите по идентифициране и оценка на риска и определяне на реакции на риска;

3. Осигуряване отразяването на рисковете, тяхната оценка и мониторинг, на резултатите от извършените по управление на риска действия, сроковете, в които действията ще бъдат предприети и отговорните лица, в специален документ - риск- регистър, както и да се подсигури неговото редовно актуализиране;

4. Подпомагане ръководството на организацията при определяне на риск- апетита и даване на указания относно приемливите нива на риск;

5. Методологически функции по управление на риска - подпомагане и консултиране „собствениците на риска“ при прилагането на методите и техниките на идентифициране и оценка на риска и при определяне на реакциите на риска;

Екипът по подпомагане на съда в процеса по управление на целите, съгласно ЗФУКПС, наричан Екип по СФУК има качеството на звено, отговорно за управлението на риска (риск-мениджмънт) за Съда.

Съветът/координаторът по управление на риска:

• Извършва ежегоден преглед на Стратегията за управление на риска и прави предложения за актуализирането й;

• Отговаря за разработването и поддържането на риск-регистър на Окръжен съд - Силистра, включващ установените рискове, свързани с текущата и бъдеща дейност на съда, както и резултатите от техния анализ и оценка;

• Разработва и предлага и актуализира план за действие за прилагане на мерки за намаляване на рисковете, които са над приемливото ниво.

• Изисква и анализира информация за напредъка по изпълнението на предприетите за намаляване на рисковете мерки.

Докладва на административният ръководител на съда за резултатите от дейността си на всеки 12 месеца.

Да се изгради, със заповед на председателя на съда, Съвет по управление на риска, който да се състои от председател и 6 члена, които се определят за срок от 4 години от административният ръководител на Окръжен съд - Силистра и включва представители от следните административни звена:

1) „Финансова дейност и снабдяване";

2) „Човешки ресурси";

3) „Информационно обслужване и информационни технологии";

4) „Пресслужба и информация";

5) „ Деловодство";

6) „ Съдебни секретари";

Председателят на Съвета/координатор е служител на длъжност съдебен администратор.

Съветът по управление на риска заседава поне веднъж на всеки 12 месеца. При изпълнение на своите отговорности Съветът може да привлича за съдействие други служители от Окръжен съд - Силистра и/или външни лица и да провежда извънредни заседания.

**Главният счетоводител** контролира рисковите фактори за финансово-счетоводната дейност и взема решения в границите на своите правомощия за ограничаване и управление на идентифицираните рискове.

**Съдии и служители** - участват в процесите по управление на риска и изпълняват плановете за действие в резултат на процеса по управление на риска. Докладват за идентифицирани рискове на прекия си ръководител и управляват рисковете в рамките на своите задължения.

Отговорностите на служителите са:

1. Да подпомагат прекия си ръководител в процеса на управление на риска, като осигуряват нужната за целта информация и участват активно в дейностите по оценка на идентифицираните рискове и въведените контролни процедури;

2. Да докладват на прекия си ръководител за възникващи проблеми, които могат да застрашат постигането на целите;

**4. Описание на управлението на риска в Окръжен съд - Силистра**

Процесът по управление на риска включва идентифициране и оценка, определяне на риск апетита и определяне на реакция спрямо установените рискове.

**Документиране на процеса по управление на риска**

Необходимо е всяка дейност, свързана с управлението на риска да бъде документирана. Чрез документиране на всеки етап от процеса по управление на риска, както и избора на подходяща реакция или действие на служителите, които отговарят за тези действия в определени срокове, се създават условия за редовен и систематичен преглед на процеса. Риск-регистьрът е документът, в който се отразяват резултатите от управлението на риска /Приложение № 3/. Той съдържа следната информация:

• идентифицираните рискове за дейността на Окръжен съд - Силистра;

• оценка на вероятността и влиянието на идентифицирания риск при липса на контролни дейности;

• предприетите действия ;

• нивото на риска след предприемане на действия, въвеждане на контролни дейности /остатъчен риск/;

• оценка за нивото на остатъчния риск спрямо апетита към риска;

• предложени/планирани действия за намаляване на остатъчния риск;

• срокове и отговорни длъжностни лица за изпълнение на мерките.

В резултат на настъпили съществени промени в рисковата среда трябва да бъдат идентифицирани неописани на предходен етап рискове и добавени в риск-регистъра.

**Идентифициране на събитията** - установяване на потенциалните събития, които могат да повлияят негативно върху постигането на стратегическите и оперативните цели на Окръжен съд- Силистра. Установените рискове могат да бъдат свързани с текущата и бъдеща дейност на съда. Категориите на рисковите области са представени в Приложение № 1 към Стратегията.

Идентифицирането на рисковете се извършва на два етапа - първоначално идентифициране и периодично актуализиране на установените рискове.

**Анализ на установените рискове** - осигуряване на необходимата информация за текущото състояние, включително и предприетите действия спрямо всеки от идентифицираните рискове, въз основа на която ще се извърши последващата им оценка.

**Класификация на рисковете** - оперативната среда, в която работи администрацията е рамката, в която следва да се прилага управлението на риска. Тя се състои от външни и вътрешни за съда рискове, които влияят на дейността й.

**Външни рискове** са: съществуващата нормативна уредба; общественото мнение; икономическите условия в страната; финансирането от държавния бюджет и наличието на бюджетни ограничения.

**Вътрешни рискове** са: организацията на оперативните дейности в администрацията на съда; наличните ресурси; разполагаемите финансово- счетоводна функция и тези на IT-системите; вътрешно преструктуриране на дейности и др.

**Оценка на установените рискове** - оценка на потенциалните негативни събития, които могат да засегнат набелязаните от Окръжен съд - Силистра цели, от гледна точка на вероятността от настъпването им и тяхното въздействие. При оценката се вземат предвид предприетите действия и мерки спрямо съответния риск, като остатъчният риск се оценява съобразно неговите вероятност и влияние, измервани в петстепенна скала /приложение № 2/

При този етап ще бъдат изследвани вероятността от настъпване, честотата, последиците и причините за възникване на конкретните рискове. Извършва се оценка на идентифицираните рискове - от гледна точка на **вероятност и въздействие**. Оценката се прави по три степенна скала от 1 до 3:

1- нисък риск

2 - среден риск

3- висок риск.

**Рейтингът на риска** се изчислява по следната формула: **Р х S = V**

Където: **Р - вероятност от настъпването на събитието;**

**S - значимост на събитието - въздействие;**

**V - рейтинг на риска.**

След направената оценка се изготвя **Регистър на идентифицираните рискове в съда /риск-регистър/**, имащи отношение към конкретните цели.

**Определяне на реакция спрямо установените рискове (риск - апетита)** - Риск-апетитът се дефинира като „Риск, който съда е готов да поеме при осъществяване на неговата дейност, за да бъде в съответствие със стратегическите и оперативните си цели“ и обхваща следните стъпки:

1. Определя се областта, в която попадат оценените рискове - зона с нисък приоритет, зона за наблюдение, зона с висок приоритет. Реакцията на риска зависи от неговата средна претеглена стойност и приемливото ниво.

2. Спрямо рисковете, попадащи в зоната с висок приоритет задължително се предприемат мерки чрез изготвяне на план за действие и се определят срокове и отговорни лица.

3. Рисковете от зоната за наблюдение се следят периодично и се анализират механизмите и действията, чрез които те се поддържат в рамките на приемливото ниво.

4. Рисковете с нисък приоритет се преглеждат поне веднъж годишно и се анализира вероятността и влиянието, което биха имали при промени във вътрешните и външните фактори и ескалиране на други рискове.

**Реакцията на риска може да бъде:**

**Толериране на риска** - приемане на риска на нивото, на което е оценен. Такава реакция е възможна само, ако оценката на остатъчния риск е в рамките на приемливото ниво или са налице ограничени възможности за предприемане на ефективни действия;

**Ограничаване на риска /третиране/** - въвеждане на контролни дейности, с цел ограничаване на въздействието и/или вероятността от настъпването му. По-голямата част от рисковете, попадат в тази категория. Целта не е непременно да се елиминира даден риск, а по-скоро да се въведат мерки, чрез които да се ограничи риска до приемливо ниво;

**Прехвърляне на риска** - в случай, че рискът е неприемливо висок може да се потърси възможност за прехвърлянето му или споделянето му с друга организация. Основните начини за прехвърлянето на риска са застраховането, сключването на партньорски споразумения и осигуряването на определени дейности като външна услуга;

**Приемане на риска** - приемане на риска на нивото, на което е оценен. Такава реакция е възможна само, ако оценката на остатъчния риск е в рамките на приемливо ниво, или са налице ограничени възможности за предприемане на ефективни действия;

**Прекратяване** - намаляване и /или ограничаване на вероятността и /или влиянието на риска чрез прекратяване на дейността, която го поражда;

**Планове за действие при непредвидени обстоятелства** - Всеки един от рисковете може внезапно да се прояви и да създаде кризисна ситуация, дори тези които са оценени с ниска вероятност/влияние. Това може да се дължи на неправилна оценка, промени в обстоятелствата или външни събития. Планове за действие при непредвидени обстоятелства се прилагат спрямо всички рискове, които могат да имат критично или катастрофално влияние за организацията.

**5. Мониторинг на процеса по управление на риска и докладване**

Степента на ефективност на управлението на риска се установява чрез наблюдение на всеки етап от процеса. Целта на мониторинга е идентифициране на възможности за подобряване на процеса по управление на риска и установяване на промени в рисковия профил, т.е дали контролните дейности действително минимизират рисковете и дали се постигат целите, застрашени от тези рискове.

Наблюдението на рисковия профил дава разумна увереност на ръководството на Окръжен съд - Силистра, че процесът по управление на риска е адекватен и ефективен и предприетите действия са довели до намаляване на идентифицираните рискове до приемливо ниво.

За осъществяване на систематичното наблюдение председателят на съда и Екипа по СФУК следва да преглеждат поне веднъж годишно целия риск-регистър и да изготвят **Годишен доклад за анализ и оценка на риска в съда**. При възникване на внезапни събития риск-регистърът може да бъде разгледан извънредно.

За подпомагане на периодичното осъществяване на мониторинга е въведено вътрешно докладване на идентифицираните на рискове и предприетите действия за тяхното намаляване (реакции). Екипът наблюдава състоянието на процеса по управление на риска, напредъка по изпълнение на мерките, заложени в плана за действие за намаляване на рисковете, които са над приемливото ниво и предоставя на председателя на Окръжен съд - Силистра доклад за дейността си.

Неразделна част от настоящата стратегия са:

Приложение № 1 - Категоризация на рисковите области

Приложение № 2 - Подход за оценка на риска в Окръжен съд – Силистра.

Приложение № 3 - Форма на риск - регистъра на Окръжен съд - Силистра

Приложение № 1

**Категоризация на рисковите области**

Рискове могат да възникнат по различни причини и в резултат на промените в различни фактори. Някои от тях са сравнително лесно предвидими, а за други е необходим по-задълбочен анализ. Като примерни рискови области могат да се посочат следните:

• Стратегически рискове - те могат да повлияят върху постигането на стратегическите цели на организацията;

• Оперативни рискове - тези, с които организацията се сблъсква ежедневно и заплашват изпълнението на оперативни процеси и дейности;

• Политически рискове - възникват от промяна в правителството и провеждане на нови политики;

• Икономически рискове - породени от особеностите и/или промяната на икономическата система (инфлация, конкуренция и др.). Това може да се отрази на нивото на търсене на някои услуги, да повлияе на разходите или да доведе до намаляване размера на наличното финансиране;

• Рискове за репутацията - причинени от слаби връзки с обществеността, от неуспех при предоставянето на услуги или при задоволяване на обществени потребности, при работа с граждани, с колеги;

• Технологични рискове - причинени от използването на стари технологии, от пробив в сигурността или от използването на нови информационни системи, които не са достатъчно изпробвани или служителите не са обучени на необходимото ниво;

• Рискове за сигурността - причинени от кражби или злоупотреби с материални активи, парични средства или други финансови активи или нерегламентиран достъп до информация, поради неадекватна защита на информационната система;

• Правни/ регулаторни рискове - възникващи от промяна в националното или законодателство на ЕС;

• Финансови рискове - причинени от недостатъчно финансиране или от неефективно, неефикасно или неикономично разходване на средствата;

• Екологични рискове - възникващи в резултат на въвеждането на нови екологични стандарти или поради настъпили екологични катастрофи или промени в климата;

• Управленски рискове - причинени от неуспех в управлението на организацията или от незадоволителни мерки за вътрешен контрол;

• Договорни или партньорски рискове - възникващи от неуспех на партньор или доставчик на обществена услуга.

Приложение № 2

**ПОДХОД**

**ЗА ОЦЕНКА НА РИСКА В ОКРЪЖЕН СЪД – СИЛИСТРА**

**При оценката на всеки риск ще се прилага единен и последователен подход - двуизмерна скала на която се отразяват вероятността от настъпването им и тяхното влияние.**

**1.** За всеки от рисковете се оценява **потенциалното влияние** върху изпълнението на дейността, надеждността на финансовата и оперативната информация в съответствие със законодателството и вътрешните нормативни актове. Използва се скала с три степени на влияние **- ниско, средно и високо.**

**2.** За всеки от рисковете се оценява **вероятността** за неговото проявление. Използва се скала с три степени на вероятност **- ниска, средна и висока.**

**3.** При оценяване на влиянието и вероятността, рисковете, оценени като **високи/високи, високи/средни или високи/ниски** ще се приемат като **значителни** рискове. Те ще се управляват активно чрез предприемане на действия за намаляването им – червения сектор от таблицата долу.

**4. Рисковете, оценени като средни/средни, ниски /високи или средни /високи ще се приемат като значителни рискове, които се наблюдават, като се прилагат действия за контролирането им или за предотвратяване преминаването им в по-висока категория. По преценка на председателя на Окръжен съд - Силистра могат да се категоризират като съществени и рисковете, които са високи/ниски и ниски/високи – жълт сектор от таблицата долу.**

**5.** Рисковете оценени като **ниски/ниски, ниски/средни или средни/ниски** ще се наблюдават като се контролира, разходите да не надвишават ползата от намалението на риска- зелен сектор от таблицата долу.

**• Двуизмерна скала за оценка на рисковете**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ВЕРОЯТНОСТ** | ВИСОКА | ЖЪЛТО | ЧЕРВЕНО | ЧЕРВЕНО |  | |  |  | | --- | --- | | Ч | ВИСОК  РИСК | |
| СРЕДНА | ЗЕЛЕНО | ЖЪЛТО | ЧЕРВЕНО |  | |  |  | | --- | --- | | Ж | СРЕДЕН  РИСК | |
| НИСКА | ЗЕЛЕНО | ЗЕЛЕНО | ЖЪЛТО |  | |  |  | | --- | --- | | З | НИСЪК  РИСК | |
|  |  | НИСКО | СРЕДНО | ВИСОКО |  |  |
|  |  | **ВЛИЯНИЕ** | | |  |  |

**6. Анализ и оценка**

Анализът и оценката на рисковете е процес, при който рисковете се анализират с цел да се определят вероятността те да се сбъднат и евентуалните последиците върху дейността на съда. Целта е да се постави количествена оценка на всеки риск на база, на която те да бъдат приоритизирани. Тук обаче трябва да се вземе предвид факта, че конкретния момент на настъпване на риска има значение върху последиците, които ще окаже.

**Приложение 3**

**РИСК - РЕГИСТЪР**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **РИСК** | **ОЦЕНКА НА РИСКА** | | **ПРЕДПРИЕТИ ДЕЙСТВИЯ** | **ОЦЕНКА НА ОСТАТЪЧНИЯ РИСК** | | **ПЛАНИРАНИ ДЕЙСТВИЯ** | **СРОК** | **ОТГОВОРЕН ИЗПЪЛНИТЕЛ** |
| **ВЛИЯ-**  **НИЕ** | **ВЕРОЯТ-НОСТ** | **ВЛИЯ-НИЕ** | **ВЕРОЯТ-НОСТ** |
| **1** | **2** | **3** | **4** | **5** | **6** | **7** | **8** | **9** |
| **I.Качествено, срочно и достъпно административно правораздаване** | | | | | | | | |
| |  | | --- | | **Оптимизиране управлението на съда** | | | | | | | | | |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |